毛吉

毛吉（），字宗吉，號思庵，浙江紹興府餘姚縣人。明朝官員，同進士出身。

生平
正統九年（1444年）甲子科浙江鄉試第五十三名舉人，景泰五年（1454年）毛吉登甲戌科進士，授刑部廣東司主事。因疾失朝，下錦衣衛獄，被巨梃打至「肉潰見骨」。

天順五年（1461年），升爲廣東僉事，分巡惠、潮二府。在任期間痛擊豪強，為民眾愛戴。任期滿後，民眾請求留任。當時恰逢楊輝民變，攻陷江西安遠等地，毛吉率先抵達程鄉，組織壯丁聯同官軍進攻，之後俘斬一千四百余人。天順八年（1464年）三月，明憲宗升他為按察使司副使、分巡海北道。成化元年（1465年），毛吉與指揮閻華、掌縣事同知陶魯率領萬人大軍，進攻大磴。在雲岫山兵敗被害，死時年四十四，贈嘉議大夫廣東按察使。後賜謚忠襄《明史》（卷165）：“毛吉，字宗吉，余姚人。景泰五年進士。除刑部廣東司主事。司轄錦衣衛。衛卒伺百官陰事，以片紙入奏即獲罪，公卿大夫莫不惴恐。公行請屬，狎侮官司，即以罪下刑部者，亦莫敢捶撻。吉獨執法不撓，有犯必重懲之。其長門達怙寵肆虐，百官道遇率避馬，吉獨舉鞭拱手過，達怒甚。吉以疾失朝，下錦衣獄。達大喜，簡健卒，用巨梃搒之。肉潰見骨，不死。天順五年擢廣東僉事，分巡惠、潮二府。痛仰豪右，民大悅。及期當代，相率籲留之。程鄉賊楊輝者，故劇賊羅劉寧黨也。已撫復叛，與其黨曾玉、謝瑩分據寶龍、石坑諸洞，攻陷江西安遠，剽閩、廣間。已，欲攻程鄉。吉先其未至，募壯士合官軍得七百人。抵賊巢。先破石坑，斬玉；次擊瑩，馘之。復生擒輝。諸洞悉破，凡俘斬千四百人。捷聞，憲宗進吉副使，璽書嘉勞。移巡高、雷、廉三府。時民遭賊躪，數百里無人煙，諸將悉閉城自守，或以賊告，反被撻。有自賊中逸歸者，輒誣以通賊，撲殺之。吉不勝憤，以平賊為己任。按部雷州。海康知縣王騏，雲南太和人也，日以義激其民，賊至輒奮擊。吉壯其勇節，獎勵之。適報賊掠鄉聚，吉與騏各率所部擊敗之。薦騏，遷雷州通判。未聞命，戰死。贈同知，蔭其子為國子生。成化元年二月，新會告急。吉率指揮閻華、掌縣事同知陶魯，合軍萬人，至大磴破賊，乘勝追至雲岫山，去賊營十餘里。時已乙夜，召諸將分三哨，黎明進兵。會陰晦，眾失期。及進戰，賊棄營走上山。吉命潘百戶者據其營，眾競取財物。賊馳下，殺百戶。華亦馬躓，為賊所殺。諸軍遂潰。吉勒馬大呼止軍。吏勸吉避，吉曰：「眾多殺傷，我獨生可乎？」言未已，賊持槍趨吉。古且罵且戰，手劍一人，斷其臂。力絀，遂被害。是日，雷雨大作，山谷皆震動。又八日，始得屍，貌如生。事聞，贈按察使，錄其子科入國子監。尋登進士，終雲南副使。方吉出軍時，賫千金犒，委驛丞余文司出入，已用十之三。吉既死，文憫其家貧，以所餘金授吉僕，使持歸治喪。是夜，僕婦忽坐中堂作吉語，顧左右曰：「請夏憲長來。」舉家大驚，走告按察使夏塤。塤至。起揖曰：「吉受國恩，不幸死於賊。今余文以所遺官銀付吉家，雖無文簿可考，吉負垢地下矣。願亟還官，毋汙我。」言畢，仆地，頃之始蘇。於是歸金於官。吉死時年四十，後賜謚忠襄。”《明宪宗纯皇帝实录卷之十九》：成化元年七月辛亥，赠广东按察司副使毛吉等官。先治两广流贼数万，劫掠阳江、海康等县，吉与知县王麒、驿丞秦瑄随军杀贼，奋不顾身，皆死之。麒以功升雷州府通判，未闻命而死，至是有司以闻，赠吉嘉议大夫广东按察使；麒奉议大夫雷州府同知；瑄将仕佐郎雷州府知事，仍赐诰敕以褒其忠。吉字宗吉，浙江馀姚县人，举进士。授刑部广东司主事，司辖锦衣卫，惮其官校有缉访之权，以罪逮至者率不敢加棰挞，吉一惩以法，略无畏忌。时门达怙宠，大肆罗织，气焰薰天，吉独不为之屈，达百计求其过，不得，会以病误朝，参下锦衣卫狱。达乃拣卒之强忍者，抡巨杖搒之十又五，肉溃矣，幸而不死。众谓吉自此必改节，及复任，操法愈励。升广东按察司佥事、分巡潮惠，痛抑豪右，武断吞并之币。及朝当代，民保留之。程乡民有杨辉者，招集贼党，于闽广、江右之交，大四剽掠，刻期将攻县治。吉密集民兵七百人，倍道捣贼巢，禽斩千四百馀人。既而分巡海北，时雷廉高三府人民为流贼所杀虏几尽，数百里间无烟火。吉慨然以平削为己任，一时守将多闭门自守，不复以地方生灵为念，独海康知县王麒与吉同心。适报贼至大体村，吉移文守备将领，出军击之，皆畏缩不敢出。吉即督麒领民壮，抵贼所，战败之，斩首百馀级，夺回被虏财畜无数。所司以平贼功来上，上嘉其劳，特升吉本司副使，降敕奖谕，而麒亦升本府通判。敕至，吉益感激思报，适新会县告急，吉率指挥阎华、掌新会县同知陶鲁，合官军民壮几万人，至大磴，与贼遇，战破之，斩首二十馀级，乘胜追至云岫山，去贼营十馀里，时二鼓矣。吉号召诸将，分为三哨，约以鸡鸣蓐食，黎明进兵合击之。是夜无星月，遂至后期，三哨齐进，贼败弃营走上后山，军士皆自营门拥出，贼自后进之，与右哨指挥阎华遇，吉命陶鲁往援，鲁幸其败，承命不赴，华马踬，为贼所剌，诸哨遂奔溃。吉勒马持刀，大呼曰：住札！住札！众以溃势不可缓，从吏廖振等劝吉随众姑避之，以图再举。吉曰：吾誓不与贼俱生，今众多被杀伤，而我独生全，可乎？汝等亟走，勿顾我。言未已，贼七八人持枪趋吉，吉且骂且敌，手剑斩贼，断一人臂，力不能支，遂被害。是日雷雨大作，山谷皆震动，连日阴晦，又八日始得尸，面貌如生。事闻，赠广东按察使，录其子科为国子生。科今登进士，为南京工部郎中。麒字世祥，云南太和县人。丁卯贡士，擢知海康县。至官日，以忠义激其民，遇贼至，辄率军奋击之，多所杀获，雷人赖以少安。吉奏其有守有为，同日升通判，未被命而死于贼，有司以闻，朝命与赠吉者同日下，赠麒雷州府同知，录其侄昭为国子生。吉死时年四十四。方吉出军时，以官帑白金千两充犒赏费，委余文者司出入，已用十之三矣。文悯其死，而贫无以为归费，以所馀金密授其仆，使持归。是夜，仆之妇忽出中堂，据正席，举止如吉状，顾左右曰：请夏宪长来。举家惊惶，走告近居沈经历者，沈报佥宪胡荣，亟来视之，瞪日视胡曰：非也。顷之，夏至，乃起揖而言曰：某受国恩，不幸死于贼，固无馀憾。但余文所遣官银已付某家，虽官府无所稽考，某负污辱于地下矣，愿亟以还官，毋污我言。毕忽仆地，少顷始苏。。

家族
餘姚丰山毛氏十三代孙。曾祖毛寶。祖父毛伯珹。父毛仕璵。母鄔氏。慈侍下。兄洪。弟瀹、犴。

有一子毛科。长孙毛勋，字碧山，以祖荫封锦衣卫千户。

参考文献

Category:正統九年甲子科浙江鄉試舉人
Category:明朝刑部主事
Category:明朝廣東按察司佥事
Category:明朝廣東按察司副使
M
Category:餘姚豐山毛氏
Category:諡忠襄